На основу члана 27. став 10. и члана 33. став 2.Закона о јавној својини („Службени гласник РС“, број 72/2011, 88/2013, 105/2014, 104/2016-др. закон, 108/2016,113/2017, 95/2018, 153/20 и 94/2024), члана 19. став 2. Одлуке о прибављању и располагању стварима у јавној својини општине Ражањ („Службени лист општине Ражањ“, број 12/18), Комисија за спровођење поступка отуђења покретних ствари коју је Одлуком о покретању поступка отуђења покретних ствари из јавне својине општине Ражањ-продаја употребљивих службених возила у власништву општине Ражањ-(«Сл.лист општине Ражањ» бр.1/25) образовала Скупштина општине Ражањ расписује:

**О Г Л А С**

**за прикупљање писмених понуда за отуђење покретне ствари**

**из јавне својине општине Ражањ** -**продаја службеног возила**

**I.**

РАСПИСУЈЕ СЕ оглас за спровођење поступка отуђења покретне ствари из јавне својине општине Ражањ, продаја употребљивог службеног возила, прикупљањем писмених понуда путем јавног оглашавања и то:

• ŠKODA OKTAVIA A7, Elegance 2,0 TDI CR DPF 1968ccm, запремина мотора 1968ccm, година производње 2014, број мотора CKF263351, снага мотора 110KW, тежина возила 1405 kg, боја-black magic, број шасије TMBAJ6NE7F0098915, пређена километража 237.666,00 km, погонско гориво – дизел, са почетном ценом од 9.100,00 евра.

**II.**

Наведена покретна ствар из овог Огласа отуђује се у виђеном стању и без права купца на накнадну рекламацију, јавним оглашавањем у поступку прикупљања писмених понуда под следећим условима:

**- Почетна цена по којој се покретна ствар отуђује** утврђена је на основу извештаја о извршеној процени тржишне вредности путничког возила од стране овлашћеног лица-судски вештак Славољуб Б.Благојевић, број решења 740-05-04183/2010-03, област машинска техника.

- **Рок плаћања** је 15 (петнаест) дана од дана потписивања уговора;

- **Критеријум** за избор најповољнијег понуђача је **највиши износ понуђене цене**;

Понуђена цена мора бити већа од почетне и мора бити изражена у еврима.

**III**

Право учешћа у поступку прикупљања писмених понуда имају сва правна и физичка лица. Понуда/пријава се подноси на **обрасцу пријаве** за учешће у поступку са попуњеним свим подацима, потписана од стране понуђача и траженим прилозима.

У обрасцу пријаве/понуде наводе се следећи подаци:

- **Правна лица**: назив, седиште, пиб,мат.бр. и број телефона, назнака на коју се покретну ствар односи, износ понуђене цене, мора бити потписана од стране овлашћеног лица, и уз понуду прилаже се извод из регистра привредних субјеката са подацима за то правно лице;

**- Физичка лица**: име и презиме, адреса, јмбг, бр.личне карте, назнака на коју се покретну ствар односи, износ понуђене цене, мора бити потписана од стране понуђача, и уз понуду доставља се очитана лична карта,

-**предузетник** назив, седиште, пиб,мат.бр. и број телефона, назнака на коју се покретну ствар односи, износ понуђене цене, мора бити потписана од стране овлашћеног лица, и уз понуду прилаже се извод из регистра привредних субјеката или потврда да је предузетник уписан у одговарајући регистар.

Поред напред наведене документације понуда садржи и:

- **Пуномоћје за заступање** у случају да подносиоца понуде, заступа пуномоћник, које мора бити оверено од стране јавног бележника;

- **доказ о уплати депозита-10% од почетне цене покретне ствари на коју се понуда/пријава односи**.

***Напомена за подносиоце понуде/пријаве:***

* образац пријаве/понуде може се преузети на сајту општине Ражањ или писарници Општинске управе општине Ражањ,

Пријава/понуда се доставља у затвореној коверти, лично или препоручено путем поште, на адресу Општинске управе општине Ражањ - Комисији за спровођење поступка отуђења покретних ствари у јавној својини општине Ражањ, 37215 Ражањ, Трг Светог Саве, број 33, са назнаком – „Понуда на Јавни оглас-продаја употребљивог службеног возила у власништву општине Ражањ – НЕ ОТВАРАТИ“.

**IV**

Заинтересована лица могу погледати предмет отуђења сваког радног дана,од дана објављивања огласа до истека рока за подношење понуде/пријеве, уз претходну најаву на бр.тел. 037/3841-14 и у заказаном термину, особа за контакт је Петар Стојковић.

**V**

Рок за подношење понуда је 10 дана од дана јавног оглашавања на огласној табли и сајту општине Ражањ односно до **29.маја 2025**.године до **15.00** часова.

**VI**

Отварање понуда ће се одржати дана **3. јуна 2025**.године у **10.00** часова у малој сали Општинске управе Општине Ражањ, и то уколико буде достављена најмање једна благовремена понуда.

Услови за спровођење поступка разматрања писмених понуда су испуњени уколико пристигне најмање једна благовремена и потпуна понуда.

Понуда је непотпуна ако не садржи све што је захтевано овим огласом, ако нису приложене све исправе како је то предвиђено, односно ако не садржи све податке предвиђене огласом или су подаци дати супротно објављеном огласу.

Понуда је неблаговремена уколико пристигне након истека рока за подношење понуде.

Све непотпуне и неблаговремене понуде се одбацују.

**VII**

По окончању поступка прикупљања, отварања и разматрања писмених понуда за отуђење покретне ствари из члана 1 овог огласа, Комисија за спровођење поступка отуђења покретних ствари, доставља Општинском већу општине Ражањ предлог-извештај о најповољнијем и прихватљивом понуђачу ради доношења Одлуке о отуђењу.

Уговор о отуђењу покретне ствари из јавне својине закључује Председник општине на основу правоснажне Одлуке о отуђењу најповољнијем понуђачу.

**VIII**

Лице коме се као најповољнијем понуђачу отуђи предметна покретна ствар дужно је да закључи уговор о купопродаји покретне ствари у року од 8 дана од дана дана доношења решења о туђењу најповољнијем понуђачу.

**IX**

Овај Оглас oбјавити на огласној табли и сајту општине Ражањ.

Број: 416-6/25-11

У Ражњу, 19. Маја 2025.године

ПРЕДСЕДНИК КОМИСИЈЕ

Петар Стојковић,с.р.